kardosdrur/scandi-wiki huggingface dataset:
Trix

Trix (fulde navn TRIX Modelleisenbahn GmbH & Co. KG) er et tysk firma, der laver modeltog, modeljernbaner samt tilbehør. Firmaet med hovedsæde i Nürnberg har rødder tilbage fra 1838 og ejes i dag af Märklin. Udover modeljernbaner har firmaet i tidens løb også beskæftiget sig med blandt andet metalbyggesæt, morseapparater og radiomodtagere.

Eksterne henvisninger 

 Interessengemeinschaft der TRIX-Express-Sammler
 TRIX-Unterforum im Forum Alte Modellbahnen
 Homepage des TRIX Express Euregio Stammtisch aus Aachen
 Homepage der TRIX-Express-Freunde Berlin mit Informationen zur alten Wechselstromtechnik, großer Linkliste und umfangreichem Terminkalender

Modeljernbane
Legetøjsproducenter fra Tyskland
Johny Schleck

Johny Schleck (født 22. november 1942) er en tidligere professionel cykelrytter fra Luxembourg.

Fra 1965 til 1968 kørte han på holdet Pelforth - Sauvage - Lejeune, og fra 1969 til 1974 kørte han på holdet Bic. Han deltog 8 gange i Tour de France i årene 1965-1968 og 1970-1973.

Johny Schleck er far til de professionelle cykelryttere Fränk Schleck og Andy Schleck, og har været en stor støtte for Fränk og Andy.

Johny Schleck var loyal hjælper for Jacques Anquetil under adskillige Tour de France.

Referencer

Eksterne henvisninger 

Mandlige cykelryttere fra Luxembourg
Laurent Bonnart

Laurent Bonnart (født 25. december 1979 i Chambray-lès-Tours, Frankrig) er en fransk tidligere fodboldspiller, der spillede som forsvarsspiller. Gennem sin karriere spillede han blandt andet for Tours, Marseille, Monaco og Lille. Han tilbragte hele sin karriere i hjemlandet.

Titler 
Ligue 1
 2010 med Olympique Marseille

Eksterne henvisninger 

Fodboldspillere fra Frankrig
Fodboldspillere fra Tours FC
Fodboldspillere fra Le Mans UC72
Fodboldspillere fra Olympique Marseille
Fodboldspillere fra AC Ajaccio
Fodboldspillere fra AS Monaco FC
Fodboldspillere fra Lille OSC
Fodboldspillere fra LB Châteauroux
Henrik Stubkjær

Henrik Stubkjær (født 31. december 1961 i Brædstrup) er en dansk teolog og præst, der siden november 2014 har været den 44. biskop over Viborg Stift. Han blev i 2023 valgt til præsident for Det Lutherske Verdensforbund for en 7-årig periode.

Karriere 
Stubkjær blev cand.theol. fra Aarhus Universitet i 1990. 
Han var generalsekretær i Folkekirkens Nødhjælp fra 2005 til 2014 og har været studenterpræst ved Aarhus Universitet. 
Fra 1996 til 2005 var han forstander på Diakonhøjskolen i Århus. 
Henrik Stubkjær blev i 2010 optaget i Kraks Blå Bog. 
I 2014 blev han valgt som biskop over Viborg Stift.

I august 2023 blev Stubkjær indstillet til posten som præsident i Det Lutherske Verdensforbund. Han blev valgt til posten i september.

Oversigt 
 1981: Student fra Rødkilde Gymnasium.
 1981-82: Værnepligtig ved Den kongelige Livgarde.
 1989-1992: Landssekretær i Danmarks Kristelige Gymnasiastbevægelse/KFUM og KFUK.
 1990: Cand.theol. fra Aarhus Universitet.
 1993-96: Sognepræst ved Møllevangskirken i Aarhus og studenterpræst.
 1996-2005: Forstander på Diakonhøjskolen i Aarhus.
 2005-2014: Generalsekretær i Folkekirkens Nødhjælp.
 2014: Biskop over Viborg Stift.

Referencer

Eksterne henvisninger 
 Biskoppen på Viborg Stifts hjemmeside 

Biskopper over Viborg Stift
Præster fra Danmark
Personer i Kraks Blå Bog
Personer fra Brædstrup
Christian Fiedler

Christian Fiedler (født 27. marts 1975 i Vestberlin, Vesttyskland) er en tidligere tysk fodboldspiller, der tilbragte hele sin aktive karriere som målmand hos Hertha BSC Berlin i sin fødeby. Han nåede at spille 234 ligakampe for klubben.

Landshold 
Fiedler nåede aldrig at repræsentere Tysklands landshold, men spillede som ungdomsspiller mellem 1995 og 1998 16 kampe for landets U-21 mandskab.

Eksterne henvisninger 

 Christian Fiedler på kicker.de

Fodboldspillere fra Tyskland
Fodboldspillere fra Hertha BSC Berlin
Personer fra Berlin
Piotr Trochowski

Piotr Trochowski (født 22. marts 1984 i Tczew, Polen) er en tysk fodboldspiller af polsk oprindelse, der spiller som midtbanespiller. Han har gennem karrieren blandt andet repræsenteret Hamburger SV og Bayern München. Med Bayern München vandt han i 2003 The Double, Bundesligaen og DFB-Pokalen.

Landshold 
Trochowski står noteret for 35 kampe og to scoringer for Tysklands landshold, som han debuterede for den 7. oktober 2006 i en kamp mod Georgien. Han blev efterfølgende udtaget til den tyske trup til EM i 2008, hvor holdet nåede finalen. Den 15. oktober 2008 scorede han sit første landskampsmål i en kamp mod Wales. Han var også en del af det tyske hold ved VM i 2010.

Titler 
Bundesligaen
 2003 med Bayern München

DFB-Pokal
 2003 med Bayern München

Eksterne henvisninger 

Fodboldspillere fra Tyskland
Fodboldspillere fra FC Bayern München
Fodboldspillere fra Hamburger SV
Fodboldspillere fra Sevilla FC
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Regions Morgan Keegan Championships and the Cellular South Cup 2009

Regions Morgan Keegan Championships and the Cellular South Cup 2009 var en professionel tennisturnering, som blev spillet indendørs på hard court. Det var 34. udgave af herreturneringen Regions Morgan Keegan Championships, og turneringen var en World Tour 500 series-turnering på ATP Tour'en. Det var samtidig den 23. udgave af kvindernes Cellular South Cup, som var en WTA International-turnering på WTA Tour'en. Både mændenes og kvindernes turnering blev afviklet i Racquet Club of Memphis i Memphis, Tennessee, USA i perioden 15. – 22. februar 2009.

Herresingleturneringen blev vundet af topseedede Andy Roddick, som i finalen besejrede den 5.-seedede Radek Štěpánek med 7-5, 7-5. Sejren var Roddicks 27. ATP Tour-titel og den anden i Regions Morgan Keegan Championships (første titel vandt han i 2002). Herredoubletitlen blev vundet af Mardy Fish og Mark Knowles, som i finalen besejrede Travis Parrott og Filip Polasek med 7-6, 6-1.

I damesingle sikrede Viktoria Azarenka sig årets og karrierens anden WTA Tour-titel, da hun finalen vandt 6-1, 6-3 over Caroline Wozniacki. De to singlefinalister var også involveret i damedoublefinalen, hvor de sammen vandt over Juliana Fedak og Michaella Krajicek med 6-1, 7-6.

Resultater

Herresingle 

Hovedturneringen i herresingle havde deltagelse af 32 spillere, hvoraf de 25 havde kvalificeret sig på baggrund af deres verdensranglisteplacering. Tre spillede deltog på grundlag af et wildcard, mens de sidste fire spillere var gået videre fra kvalifikationen.

Turneringen blev vundet af topseedede amerikaner Andy Roddick, som i finalen besejrede den 5.-seedede tjekke Radek Štěpánek med 7-5, 7-5. Sejren var Roddicks 27. ATP Tour-titel og den anden i Regions Morgan Keegan Championships (første titel vandt han i 2002). I første vandt Roddick over den forsvarende mester, Steve Darcis fra Belgien, med 7-6, 6-2.

Damesingle 

Hovedturneringen i damesingle havde deltagelse af 32 spillere, hvoraf de 25 havde kvalificeret sig på baggrund af deres verdensranglisteplacering. Tre spillede deltog på grundlag af et wildcard, mens de sidste fire spillere var gået videre fra kvalifikationen.

Kilder / eksterne henvisninger 
 Regions Morgan Keegan Championships and the Cellular South Cup  
 ATP World Tour – Regions Morgan Keegan Championships 
 Sony Ericsson WTA Tour – Regions Morgan Keegan Championships and the Cellular South Cup  

WTA Tour 2009
ATP Tour 2009
Heiko Westermann

Heiko Westermann (født 14. august 1983 i Alzenau, Vesttyskland) er en tysk fodboldspiller, der spiller som forsvarsspiller hos Austria Wien i Østrig. Han har tidligere spillet for blandt andet Hamburger SV, AFC Ajax, SpVgg Greuther Fürth, Arminia Bielefeld og Schalke 04.

Landshold 
Westermann står (pr. april 2018) noteret for 27 kampe og fire scoringer for Tysklands landshold, som han debuterede for den 6. februar 2008 i en kamp mod Østrig. Han blev efterfølgende udtaget til den tyske trup til EM i 2008, hvor holdet nåede finalen. Den 6. september 2008 scorede han sit første landskampsmål i en kamp mod Liechtenstein

Eksterne henvisninger 

Fodboldspillere fra Tyskland
Fodboldspillere fra Greuther Fürth
Fodboldspillere fra Arminia Bielefeld
Fodboldspillere fra FC Schalke 04
Fodboldspillere fra Hamburger SV
Deltagere ved det europæiske mesterskab i fodbold 2008
Personer fra Bayern
Bernard Blier

Bernard Blier (11. januar 1916, i Buenos Aires, Argentina – 29. marts 1989) var en fransk skuespiller.

Udvalgt filmografi 
 Le Jour se lève (1939)
 La Symphonie fantastique (1942)
 Quai des orfèvres (1947)
 Les Misérables (1958)
 Mig og vennerne (1975)
 Buffet Froid (1979)

Eksterne henvisninger 

 

Skuespillere fra Frankrig
Ærescesar
Simon Rolfes

Simon Rolfes (født 21. januar 1982 i Ibbenbüren, Vesttyskland) er en tysk tidligere fodboldspiller, der spillede som midtbanespiller. Han er bedst kendt for sine ti år hos Bayer Leverkusen.

Landshold 
Rolfes blev noteret for 26 kampe og to scoringer for Tysklands landshold, som han debuterede for den 28. marts 2007 i en kamp mod Danmark. Han blev efterfølgende udtaget til den tyske trup til EM i 2008, hvor holdet nåede finalen.

Eksterne henvisninger 

Fodboldspillere fra Tyskland
Fodboldspillere fra Werder Bremen
Fodboldspillere fra SSV Reutlingen
Fodboldspillere fra Alemannia Aachen
Fodboldspillere fra Bayer 04 Leverkusen
Deltagere ved det europæiske mesterskab i fodbold 2008
Triefenstein

Triefenstein er en købstad (markt) i Landkreis Main-Spessart i regierungsbezirk Unterfranken i den tyske delstat Bayern.

Geografi 
Triefenstein ligger i Region Würzburg ved floden Main.
 
I kommunen ligger ud over Triefenstein, landsbyerne Homburg a.Main, Lengfurt, Rettersheim og Trennfeld.

Historie 
Byen har udviklet sig ud fra Kloster Triefenstein der blev grundlagt i 1102. Byen kom med Reichsdeputationshauptschluss 1803 under greverne Löwenstein-Wertheim og blev i 1806 en del af Fyrstedømmet Aschaffenburg. Das Amt Homburg des Hochstifts Würzburg fiel 1803 gegen Rente an Bayern, 1805 an das Großherzogtum Würzburg. I 1814-16 kom de forskellige dele af kommunen under Bayern. Ved forvaltningsreformen i 1818 blev kommunerne Rettersheim, Homburg a. Main, Lengfurt og Trennfeld dannet, og de blev i ved kommunalreformen i 1978 sammenlagt med Triefenstein.

Eksterne henvisninger 

 Kloster Triefenstein
 Webpräsenz der Ortsteils Homburg
Agnete

Agnete er et pigenavn, der er afledt af Agnes. Navnet forekommer også i versionerne Agnethe, Agneta og Agnetha. Næsten 3.400 danskere bærer et af disse navne ifølge Danmarks Statistik.

Kendte personer med navnet 
Sankt Agnete, katolsk helgen.
Agnethe Davidsen, grønlandsk politiker.
Agneta Ekmanner, svensk skuespiller.
Agnetha Fältskog, svensk sanger (ABBA) og sangskriver.
Mette Agnete Horn, dansk skuespiller.
Agnete Johnsen, norsk sanger og sangskriver
Agnete Laustsen, dansk politiker og tidligere minister.
Agnete von Prangen, dansk skuespiller og manuskriptforfatter.
Agnete Seidelin, dansk botaniker.

Navnet anvendt i fiktion 
Agnete og Havmanden er sagnskikkelser fra den danske mytologi, som flere gange er brugt som tema i kunsten, f.eks. et digt fra 1894 af Edvard Blaumüller, en komposition af Carl Johan Frydensberg, en komposition af Jens Laursøn Emborg, en komposition af Peter Erasmus Lange-Müller og en springvandsskulptur af Johannes Bjerg ved Århus Rådhus.
Agnete er en af hovedrollerne i det danske nationalskuespil Elverhøj af Johan Ludvig Heiberg med musik af Friedrich Kuhlau.
Agnete er titlen på en roman fra 1893 af Amalie Skram.
Agnete er en figur i Matador, der spilles af Lene Brøndum.
Agnete er navnet på Max' mor i tv-serien Max samt filmen Max Pinlig''. Hun spilles af Mette Horn, der i øvrigt hedder Agnete til mellemnavn.

Noter 

Pigenavne
Charles Aznavour

Charles Aznavour ( på armensk), født Chahnourh Varinag Aznavourian () (født 22. maj 1924 i Paris, død 1. oktober 2018 i Alpilles) var en armensk-fransk sanger, skuespiller og fransk-armensk diplomat. Han boede i Genève, i Schweiz, hvor han var Armeniens ambassadør ved FN.

Udvalgte film 
 Skyd på pianisten (1960)
 Dix petits nègres (1974, efter Agatha Christie-romanen En af os er morderen)
 Bliktrommen (1978)

Referencer

Eksterne henvisninger 

 
 

Sangere fra Frankrig
Skuespillere fra Frankrig
Diplomater
Personer fra Armenien
Personer fra Paris
Franskmænd i 1900-tallet
Franskmænd i 2000-tallet
Les Enfoirés
Ærescesar
Mike Hanke

Mike Hanke (født 5. november 1983 i Hamm, Vesttyskland) er en tysk tidligere fodboldspiller, der spillede som angriber. Han spillede blandt andet for Schalke 04, VfL Wolfsburg og Hannover 96. Med Schalke 04 vandt han i 2002 den tyske pokalturnering DFB-Pokal, og i både 2003 og 2004 den europæiske UEFA Intertoto Cup.

Landshold 
Hanke nåede at spille 12 kampe for Tysklands landshold, som han debuterede for 8. juni 2005 i en kamp mod Rusland. Han blev efterfølgende udtaget til den tyske trup til både Confederations Cup i 2005 samt VM i 2006, turneringer der begge blev afholdet i Tyskland.

Titler 
DFB-Pokal
 2002 med Schalke 04

UEFA Intertoto Cup
 2003 og 2004 med Schalke 04

Eksterne henvisninger 

Fodboldspillere fra Tyskland
Fodboldspillere fra FC Schalke 04
Fodboldspillere fra VfL Wolfsburg
Fodboldspillere fra Hannover 96
Fodboldspillere fra Borussia Mönchengladbach
Fodboldspillere fra SC Freiburg
Deltagere ved verdensmesterskabet i fodbold 2006
Personer fra Hamm
Gerald Asamoah

Gerald Asamoah (født 3. oktober 1978 i Mampong, Ghana) er en tysk fodboldspiller af ghanesisk oprindelse, der spiller som fløjspiller eller angriber hos Schalke 04 II. Han har spillet for klubben siden 2013. Tidligere har han spillet for Hannover 96, samt 11 sæsoner hos storklubben Schalke 04. I sine mange år i Schalke var han blandt andet med til at vinde to tyske pokaltitler samt UEFA Intertoto Cuppen i både 2003 og 2004.

Landshold 
Asamoah står (pr. juni 2010) noteret for 43 kampe og seks mål for Tysklands landshold, som han debuterede for den 29. maj 2001 i en kamp mod Slovakiet. Han har været en del af den tyske trup til både VM 2002 i Sydkorea og Japan, Confederations Cup i 2005 og VM 2006 på hjemmebane i Tyskland.

Titler 
DFB-Pokal
 2001 og 2002 med Schalke 04

UEFA Intertoto Cup
 2003 og 2004 med Schalke 04

Eksterne henvisninger 

 Gerald Asamoah på fussballdaten.de

Fodboldspillere fra Tyskland
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldspillere fra Ghana
Fodboldspillere fra Hannover 96
Fodboldspillere fra FC Schalke 04
Fodboldspillere fra FC St. Pauli
Personer fra Ghana
Sebastian Kehl

Sebastian Kehl (født 13. februar 1980 i Fulda, Vesttyskland) er en tysk tidligere fodboldspiller, der spillede som midtbanespiller. Han spillede hele sin karriere i hjemlandet, hvor han repræsenterede henholdsvis Borussia Dortmund, SC Freiburg og Hannover 96. Med Borussia Dortmund vandt han i både 2002, 2011 og 2012 det tyske mesterskab.

Landshold 
Kehl spillede i sin tid som landsholdsspiller 31 kampe for Tysklands landshold, som han debuterede for den 29. maj 2001 i en kamp mod Slovakiet. Han var efterfølgende en del af den tyske trup til både VM i 2002, EM i 2004 og VM i 2006. Ved VM i 2002 var han dermed med til at vinde sølvmedaljer, mens det blev til bronze på hjemmebane i 2006.

Titler 
Bundesligaen
 2002, 2011 og 2012 med Borussia Dortmund

'''DFB-Pokal
 2012 med Borussia Dortmund

Eksterne henvisninger 

Fodboldspillere fra Tyskland
Fodboldspillere fra Hannover 96
Fodboldspillere fra SC Freiburg
Fodboldspillere fra Borussia Dortmund
Personer fra Hessen
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Robert Huth

Robert Huth (født 18. august 1984 i Østberlin, Østtyskland) er en tysk tidligere fodboldspiller, der spillede som midterforsvarer hos den engelske Premier League-klub Leicester City F.C. Tidligere har han spillet for Middlesbrough F.C., Chelsea F.C. og Stoke City F.C hvorfra han blev udlånt til Leicester City F.C., hvorefter han underskrev en 3-årig kontrakt med klubben. Med London-klubben blev Huth i 2005 og 2006 engelsk mester, og i 2005 desuden vinder af Carling Cuppen.

Landshold 
Huth står (pr. august 2010) noteret for 19 kampe for Tysklands landshold, som han debuterede for på sin fødselsdag, den 18. august 2004 i en kamp mod Østrig. Han blev efterfølgende udtaget til den tyske trup til både Confederations Cup i 2005, samt VM i 2006, begge gange på hjemmebane.

Titler 
Premier League
 2005 og 2006 med Chelsea F.C.
 2015/2016 med Leicester City

Carling Cup
 2005 med Chelsea F.C.

Eksterne henvisninger 

 

Fodboldspillere fra Tyskland
Fodboldspillere fra Chelsea F.C.
Fodboldspillere fra Middlesbrough F.C.
Fodboldspillere fra Stoke City F.C.
Personer fra Berlin
Deltagere ved verdensmesterskabet i fodbold 2006
Institut for Sprog, Litteratur og Kultur

Institut for Sprog, Litteratur og Kultur ved Aarhus Universitet forestår forskning og undervisning i sprogvidenskabelige, litterært-kulturelle og historisk-samfundsorienterede problemstillinger for en række sprog. Det gælder de klassiske sprog oldgræsk og latin, samt de moderne vesteuropæiske sprog engelsk, fransk, italiensk, portugisisk-brasiliansk, spansk og tysk. Instituttet udbyder undervisning i engelsk, brasiliansk, fransk, klassisk filologi, spansk og tysk, samt et kandidatfag i latinamerikastudier.

Historie 
I 1990'erne fik instituttet sit egen bibliotekssamling i Nobelbiblioteket. I dag er instituttet placeret ved Nobelparken i det nordlige Århus og udgør en del af Det Humanistiske Fakultet (Aarhus Universitet).

Centre 
Institut for sprog, litteratur og kultur har tilknytning til fem forskningsceentre:

 Canadian Studies Centre (CSC)
 Centre of Irish Studies (CISA)
 Latin American Center (LACUA) 
 American Studies Center Aarhus (ASCA)
 Center for Antikstudier

Eksterne henvisninger 
Officiel hjemmeside 

Institutter ved Det Humanistiske Fakultet, Aarhus Universitet
Sprogforskning
Cervélo

Cervélo Cycles er et canadisk firma, der fremstiller rammer til racercykler. Firmaet blev stiftet i 1995 og har hovedkontor i Toronto. Cervélo producerede rammer for Team CSC i årene 2002-2008, men da Team CSC skiftede til Specialized før 2009 sæsonen, valgte Cervélo at oprette sit eget professionelle cykelhold, Cervélo TestTeam. Holdet skrev under med 2 af de største navne inden for cykelsporten, Thor Hushovd og Carlos Sastre.

International succes 
Den 13. oktober 2007 vandt triathleten Chrissie Wellington fra Storbritannien Ironman i Kailua-Kona, Hawaii. På den 180 km lange cykelrute benyttede hun Cervélo's P2C-ramme.

Den 27 juli 2008 vandt Carlos Sastre fra Spanien verdens største cykelløb, Tour de France, på Cervélo's SLC-SL og R3-SL-rammer.

Eksterne henvisninger 

 Cervélo's officielle website

Sportsudstyrsproducenter fra Canada
Køretøjsproducenter fra Canada
Polywell

Polywell er et koncept til indeslutning af plasma, som kan anvendes til fremtidige fusionsreaktorer i kraftværker. Ordet er en sammentrækning af 'polyhedron' og 'potential well'.
Polywell består af en samling elektromagneter arrangeret i en polyeder i et vakuum, samt en elektronkilde i form af et elektronrør og en brændstofkilde, der kan være Deuterium, Tritium, Bor o.a.

Designet er baseret på en Farnsworth-Hirsch-fusor, som bruges i dag til fremstilling af neutroner, men som ikke kan udnyttes til at producere overskudsenergi. Polywell er udviklet af den afdøde Robert Bussard for den amerikanske flåde, og er under videre udvikling under ledelse af Richard Nebel.

Fusionskraft
ATP Tour

ATP Tour er de bedste professionelle mandlige tennisspilleres turneringsserie, som blev oprettet i 1990 og administreres af Association of Tennis Professionals (ATP), der blev dannet i 1972 for at beskytte tennisspillernes interesser. Touren er reelt en fusion af de to daværende turneringsserier: grand prix-serien og World Championship Tennis. I januar 2009 blev touren omdøbt til ATP World Tour, men i 2018 gik man tilbage til det oprindelige navn.

Kvindernes modstykke til ATP Tour er WTA Tour.

Turneringer 

En sæson på ATP Tour består pr. 2022 af individuelle turneringer i fire kategorier:
 ATP Finals (1 turnering med en præmiesum på ca. $ 15.000.000, der fungerer som sæsonafslutning)
 ATP Tour Masters 1000 (9 turneringer med en præmiesum på $ 6-10.000.000)
 ATP Tour 500 (13 turneringer med en præmiesum på $ 2-4.000.000)
 ATP Tour 250 (42 turneringer med en præmiesum på $ 600.000-1.200.000)

Dertil kommer landsholdsturneringen ATP Cup med en præmiesum på $ 10.000.000 i 2022.

Spillerne med flest ranglistepoint efter sæsonens ordinære turneringer deltager i den sæsonafsluttende ATP Finals.

De fire grand slam-turneringer og Davis Cup er ikke en del af ATP Tour, men de er en del af tourens kalender, og resultater opnået i grand slam-turneringerne tæller med til tourens rangliste.

Rangliste 

Resultater opnået i grand slam-turneringer, turneringer på ATP Tour, den underliggende ATP Challenger Tour og de endnu mindre ITF-turneringer tæller med til ATP's verdensrangliste i tennis. Der offentliggøres ranglister for både single og double.

Ranglisterne anvendes til at udvælge de spiller, der får direkte adgang til turneringerne, samt til seedning i turneringerne.

Kilder / eksterne henvisninger 
 ATP Tour  

 
Etableret i 1990
Kaj Andersen

Kaj Andersen (4. november 1943 i Viborg – 15. september 1973 smst.) var en dansk atlet (diskoskaster). Han var medlem af Viborg Atletikforening (-1967) og AGF (1968-1973).

Atletik 
Ved EM 1969 blev Andersen nummer 8 med et kast på 56,26. På EM 1971 i Helsingfors nummer blev han slået i kvalifikationsrunden med 55,56 og han deltog i sit tredje og sidste internationale mesterskab ved OL 1972 i München, hvor han også blev slået ud i kvalifikationen med et kast på 53.52 og en 25. plads. I løbet af karrieren vandt han 11 danske mesterskaber (1962-1972) samt en sølvmedalje i diskoskast og det blev også til 8 DM-sølvmedaljer i kuglestød.
Han satte 13 danske rekorder, men 60 meter-mand blev han aldrig. Nærmest kom han i FIFs åbningsstævne i 1971 med 59,63 meter. Den danske rekord i diskoskast er 61,30 meter og indehaves af Steen Hedegård, men Andersen kastede i 1970; 62,70 meter, et resultat opnået i et opvisningskast udført i forbindelse med optagelse af en instruktionsfilm. Der var altså ikke tale om en egentlig konkurrence.

Andersen kom i modvind under Tartan Games i Aarhus i 1971, hvor han i et interview sagde: "Hvorfor forsøge at skjule sandheden om det begreb, vi kalder amatørisme. Hvem tror, at Bruch og Silvester nøjes med at få rejse og ophold betalt?" På den tid var den skjulte professionalisme i atletik ikke noget, man talte højt om. Og mange fik travlt med at vaske deres hænder og gøre ham til syndebuk for sine udtalelser. Han blev aldrig accepteret i verdenseliten. Hans nedtur var begyndt. Han tog sit eget liv 15. september 1973 da han hoppede ud fra Viborg Domkirke.

Eksterne henvisninger 
 DAF i tal 1981 
 Kaj Andersen Biography and Olympic Results – Sports-Reference.com  
 DAF i tal – Kaj Andersen

Referencer 

Danske OL-deltagere i atletik
Atleter fra AGF
Atleter fra Viborg AM
Personer der har begået selvmord
Personer fra Viborg
Diskoskastere fra Danmark
Kuglestødere fra Danmark
ATP World Tour 2009

ATP World Tour 2009 er den 20. udgave af ATP Tour, som administreres af Association of Tennis Professionals (ATP). ATP World Tour 2009 består af fire Grand Slam-turneringer, som arrangeres af International Tennis Federation (ITF), ni ATP World Tour Masters 1000-turneringer, 11 ATP World Tour 500-turneringer, 40 ATP World Tour 250-turneringer, ATP World Team Championship, Davis Cup (arrangeret af ITF) samt ATP World Tour Finals.

Turneringer

Kategorier 

ATP World Tour 2009 består af følgende kategorier af turneringer:

Kalender

Kilder / eksterne henvisninger 
 ATP Tour  

ATP Tour 2009